חכמי הנגב ואלכסנדר
תמיד לא, ב – לב, א 
עשרה דברים שאל אלכסנדרוס מוקדון - את זקני הנגב, אמר להן: מן השמים לארץ רחוק, או ממזרח למערב? אמרו לו: ממזרח למערב, תדע: שהרי חמה במזרח - הכל מסתכלין בה, חמה במערב - הכל מסתכלין בה, חמה באמצע רקיע - אין הכל מסתכלין בה; וחכמים אומרים: זה וזה כאחד שוין, שנאמר כגבוה שמים על הארץ [וגו'] כרחוק מזרח ממערב ואי חד מינייהו נפיש נכתוב תרווייהו כי ההוא דנפיש! ואלא חמה באמצע רקיע מ"ט אין הכל מסתכלין בה? משום דקאי להדיא, ולא כסי ליה מידי. אמר להן: שמים נבראו תחלה או הארץ? אמרו: שמים נבראו תחלה, שנא' בראשית ברא אלהים את השמים ואת הארץ. אמר להן: אור נברא תחלה או חשך? אמרו לו: מילתא דא אין לה פתר. ונימרו ליה: חשך נברא תחלה, דכתיב והארץ היתה תהו ובהו וחשך, והדר ויאמר אלהים יהי אור ויהי אור! סברי: דילמא אתי לשיולי מה למעלה ומה למטה, מה לפנים ומה לאחור. אי הכי, שמים נמי לא נימרו ליה! מעיקרא סבור: אקראי בעלמא הוא דקא שייל, כיון דחזו דקהדר שאיל, סברי - לא נימא ליה, דילמא אתי לשיולי מה למעלה מה למטה, מה לפנים ומה לאחור. אמר להם: אידין מתקרי חכים? אמרו ליה: איזהו חכם - הרואה את הנולד. אמר להם: אידין מתקרי גבור? אמרו לו: איזהו גבור - הכובש את יצרו. אמר להן: אידין מתקרי עשיר? אמרו ליה: איזהו עשיר - השמח בחלקו. אמר להן: מה יעביד איניש ויחיה? אמרו ליה: ימית עצמו. מה יעביד איניש וימות? יחיה את עצמו. אמר להן: מה יעביד איניש ויתקבל על ברייתא? אמרו: יסני מלכו ושלטן. אמר להו: דידי טבא מדידכו - ירחם מלכו ושלטן, ויעבד טיבו עם בני אינשא. אמר להן: בימא יאי למידר, או ביבשתא יאי למידר? אמרו ליה: ביבשתא יאי למידר, דהא כל נחותי ימא לא מיתבא דעתיהון עד דסלקין ליבשתא. אמר להן: אידין מנכון חכים יתיר? אמרו לו: כולנא כחדא שוויין. דהא כל מילתא דאמרת לנא - בחד פתרנא לך. אמר להן: מה דין אתריסתון לקבלי? אמרו ליה: סטנא נצח. אמר להן: הא אנא מקטילנא יתכון בגזירת מלכין! אמרו ליה: שלטן ביד מלכא, ולא יאי למלכא כזב. מיד אלביש יתהון לבושין דארגוון, ושדי מניכא דדהבא על צואריהון.

1. זקני הנגב 
 זקני הנגב אינם דווקא חכמי התורה, אלא אנשים שדבקים בחכמה בזכות גילם:
"דרום הוא מיוחד לחכמה, ודבר זה רמזו חכמים ז"ל (ב"ב כ"ה ב') הרוצה להחכים ידרים...
לא קראו אותם חכמי נגב רק זקני נגב, כי הפרש גדול יש בין חכמי א"י ובין זקני הנגב, כי חכמי א"י חכמתם מצד כי הש"י נותן חכמה להם מפיו... אבל אלו זקני [נגב] חכמתם מפני חולשת החומר... כי הזקן יש בו חכמה מפני חולשת החומר שבו. ומפני זה חכמתם ביותר בעניינים הטבעיים בלבד, כמו שמבואר ושאר דברים אשר משיג האדם מדעתו. אבל חכמת התורה צריך שתהיה מן הש"י[footnoteRef:1]". [1:  מהר"ל לא, ב ד"ה למיזל לאפריקי.] 

2. מן השמים לארץ רחוק, או ממזרח למערב? אמרו לו: ממזרח למערב
שאלה זו, וכל שכן המענה לה, אינם תואמים את מושגינו. ייתכן "ששאלת אלכסנדר היתה אם הכדור עגול כמו כדור או כמו ביצה (אליפסה)[footnoteRef:2]". המהר"ל סבור ש"לא היה דעתו כלל על הרחוק במדה, כי זה אין לשאול כי דבר זה ידוע אל כל אדם[footnoteRef:3]" אלא השאלה מופשטת יותר, איזה צמד מהווה ניגוד עז יותר. בגמרא בחגיגה נאמר: "אמר רבי אלעזר: אדם הראשון מן הארץ עד לרקיע... אמר רב יהודה אמר רב: אדם הראשון - מסוף העולם ועד סופו היה... אידי ואידי חד שיעורא הוא[footnoteRef:4]". ייתכן שהסוגיות חולקות[footnoteRef:5], וכאמור, אין הכרח לזהות את חכמי הנגב עם חכמי ישראל. עמנואל לוינס סבור שהתשובה כאן נועדה להשביע את רצונו של אלכסנדר: "ניתנת כאן קדימות לקוים האופקיים , לקווי היעילות... האנכיות, ההתעלות לשמים... זו הידיעה... הדמיון, השירה או החלום. זו תנועה חסרת אונים ומהוססת. הנסיעות אל האופק מבטיחות יותר משמעות... יוצאים מהן נשכרים... אבל החכמים, שהם יותר חכמים מן החכמים הראשונים" מציעים כי "הגובה האמיתי הוא ההתעלות הזו בטוב, המחזיר על כנו את השלום שהופר ביחסים בין בני אדם[footnoteRef:6]". פירוש אחר שומר על אותם סדרי עדיפויות, אך משנה את הבנת הנמשלים: [2:  דף על הדף בסוגייתנו בשם חידושי חת"ס (שנדפס במאירי סוף תמיד).]  [3:  מהר"ל לא, ב.]  [4:  חגיגה יב, א.]  [5:  תוספות שם ד"ה אידי בתחילת דבריו.]  [6:  עמנואל לוינס, קריאות תלמודיות חדשות. להלן: 'לוינס'. עמ' 45.] 

"העניין היה על ענייני הצלחה שהם בהשגחה וצריכים גם כן להשתדלות. מי משניהם רחוק להביא העניין הנרצה והוכיחו שכיון שהכול מסתכלים בשמש ההצלחה הם מאבדים אותה והשגחה יש ברכה בסתר...[footnoteRef:7]".   [7:  ש"ס מתיבתא, ילקוט ביאורים בשם רנן לבקר. להלן: 'ילקוט'.] 

3. שמים נבראו תחלה או הארץ? אמרו: שמים
לכאורה נקטו חכמי הנגב כבית שמאי, שכך שנינו:
"תנו רבנן: בית שמאי אומרים: שמים נבראו תחלה ואחר כך נבראת הארץ, שנאמר בראשית ברא אלהים את השמים ואת הארץ. ובית הלל אומרים: ארץ נבראת תחלה ואחר כך שמים, שנאמר ביום עשות ה' אלהים ארץ ושמים. אמר להם בית הלל לבית שמאי: לדבריכם, אדם בונה עלייה ואחר כך בונה בית? שנאמר הבונה בשמים מעלותיו ואגדתו על ארץ יסדה. אמר להם בית שמאי לבית הלל: לדבריכם אדם עושה שרפרף ואחר כך עושה כסא? שנאמר כה אמר ה' השמים כסאי והארץ הדם רגלי. וחכמים אומרים: זה וזה כאחת נבראו[footnoteRef:8]". ייתכן שרצו חכמי הנגב להדגיש את עליונותו של הקב"ה על פני בשר ודם, שעשה שלא כדרך הטבע, להקדים 'עלייה' ל'גג'[footnoteRef:9].  [8:  חגיגה יב, א. אמנם בהמשך שם נאמר: "אמר ריש לקיש: כשנבראו - ברא שמים ואחר כך ברא הארץ, וכשנטה - נטה הארץ ואחר כך נטה שמים". ולפי זה ניתן ליישב את הדעות השונות יחדיו (עולת תמיד ד"ה שמים).]  [9:  על פי ענף יוסף על עין יעקב.] 

ב'עולת תמיד' השווה שני פסוקים רצופים: 
(יא) כִּ֤י כִגְבֹ֣הַּ שָׁ֭מַיִם עַל־הָאָ֑רֶץ גָּבַ֥ר חַ֝סְדּ֗וֹ עַל־יְרֵאָֽיו:
(יב) כִּרְחֹ֣ק מִ֭זְרָח מִֽמַּֽעֲרָ֑ב הִֽרְחִ֥יק מִ֝מֶּ֗נּוּ אֶת־פְּשָׁעֵֽינוּ[footnoteRef:10]. הפסוק הראשון עוסק בחוזרים בתשובה מיראה, והשני מבטיח שכר כפול, לפי שהוא עוסק בשב מאהבה שזדונות נעשות לו כזכויות[footnoteRef:11]. אולי ניתן להוסיף שבהיות העולם עגול, מזרח ומערב נפגשים. הזדונות עצמם הופכות לו לזכויות. [10:  תהלים פרק קג.]  [11:  ילקוט בשם עולת תמיד.] 

רש"י[footnoteRef:12] הוסיף לשאלתו של אלכסנדר את האפשרות: "או ארץ ושמים כאחד נבראו". המהרש"א תמה על כך ומוסיף:   "ויש בזה מקום עיון כיון דשמים וארץ במאמר אחד נבראו, מה שייך בזה ונופל בהם להיות הא' תחלה ומוקדם לחבירו", אך אולי רש"י רצה להציע גם את דעת חכמים המובאת בסוגיה בחגיגה. המהרש"א דורש על פי דרכו: "והנראה, דהנידון הוא בבריאה כולה. שכל דבר נברא תחלה מיסודו. ומהיסוד הוא מתרחב והולך עד שמגיע לשלמותו. ובהכי מספקא ליה, האם יסוד הבריאה התחיל מחיצוניות כל דבר, וממנה הוא מתפשט והולך לפנימיותו? או שהפנימיות היא העיקר, והיא נבראה תחלה, וממנה התפשט כל דבר כלפי חוץ עד שנשלמה חיצוניותו. וכן הוא היחס שבין השמים לארץ. שהארץ היא המרכז הפנימי, וכל גרמי השמים הסובבים אותה הם כחיצוניות לה". [12:  ד"ה אמר להם שמים.] 

החתם סופר מציע שאלכסנדר הניח על סמך חכמה יוונית שקיבל מאריסטו, שאין קדימות בזמן בבריאה, אלא העולם קדמון. אולם חכמי הנגב ענו שעולם נברא ושמיים תחילה[footnoteRef:13]. [13:  ילקוט ביאורים בש"ס מתיבתא.] 

4. אור נברא תחלה או חשך? אמרו לו: מילתא דא אין לה פתר
כתב הרמב"ן, ששני סוגי חושך הם: עצמי והיעדר אור: "ויבדל אלהים בין האור ובין החשך. איננו החשך הנזכר בפסוק הראשון שהוא האש, אבל הוא אפיסת האור, כי נתן אלהים מדה לאור, ושיהיה נעדר אחר כן עד שובו[footnoteRef:14]". אולי זו היא שאלת אלכסנדר. בביאור הדברים ניתן להציע שהחושך הוא הרע. כפי שביארנו במקום אחר, שני מקורות לו לרע, האחד הוא היעדר האור "מצד הסדר הראשון, שהוסדר להנהגת העולם וגלגוליו, כבר היה צריך לאדם שיסבול קצת צער לשיגיע הוא וכל העולם עמו אל השלמות; והוא מה שהיה מתיילד ונמשך מהעלם אורו, יתברך, והסתר פניו[footnoteRef:15]". והאחר הוא רוע אקטיבי, שיוצר האדם במעשיו[footnoteRef:16]. הגמרא מבארת שלא רצו חכמי הנגב להשיב שחושך נברא תחילה, מחשש שישאל 'מה למעלה מה למטה'. לפי דברינו ייתכן שהכוונה לסוד מסוכן באמת, והוא, שאפילו נפתולי יצרם הרע של בני האדם 'נבראו תחילה', כלומר: מהווים חלק מן התוכנית האלוקית. רעיון זה[footnoteRef:17] עלול לשבש את בחירתו הטובה של האדם. מכל מקום, הפירוש המקובל לתחום האסור 'מה למעלה מה למטה' הוא: "העיון בתחלת הזמן ותחלת המקום[footnoteRef:18]". הצעות נוספות הן: "מה בסוף גבולי העולם למזרח, אי נמי מה היה קודם ששת ימי בראשית ומה יהיה אחר שיכלה העולם[footnoteRef:19]". [14:  רמב"ן בראשית פרק א פסוק ד.]  [15:  דרך ה' חלק ב פרק ג.]  [16:  עיין לימודנו לבבא בתרא טו בעניין השטן.]  [17:  מקור מרכזי בעניין זה הוא אורות התשובה פרק טו סעיף א1. פירש אותו בהרחבה מופלאה הרב בצלאל נאור במאמר בספר הזיכרון 'עופר אילים'.]  [18:  ספר האמונות והדעות הקדמה.]  [19:  מגילה כה, ב תוספות ד"ה מה לפנים.] 

 המהרש"א[footnoteRef:20] תמה מדוע נמנעו חכמי הנגב מלהשיב, שהרי יכלו לעצור גם אחר כך, אם יגיע אלכסנדר לגבול מסוכן. לדעתו גבול זה כבר נחצה: "דבהא גופיה בשאלת אור וחושך הוו סברי דאתי לשיולי מה לפנים ומה לאחור וכו' כדעת המינים שהחושך אינו אלא העדר אור ולא היה צריך בריאה קודם האור אבל אנחנו עדת המאמינים כי הש"י ברא שניהם יש מאין ואין לנו לשאול מה לפנים". [20:  לב, א.] 

5. אידין מתקרי חכים? אמרו ליה: איזהו חכם - הרואה את הנולד
ניתן לפרש שאלה זו כביקורת, האם אתם נקראים חכמים, שהרי לא ידעתם להשיב לשאלתי הקודמת.
"לזה השיבו לו הרואה את הנולד, אבל לא מה שהיה לפנים לפני בריאת העולם[footnoteRef:21]". או שהשיבו לו שהם רואים את הנולד, שסירבו לענות כיוון שחזו שיבוא לשאול שאלות לא לגיטימיות[footnoteRef:22]. [21:  דף על הדף בסוגייתנו בשם הרב משה רוזנבוים בספרו בעליל לארץ.]  [22:  ילקוט ביאורים בשם חתם סופר.] 

את התשובה ניתן לפרש כמודעות להשגחה:
"בספר ליקוטי שיחות (א' ב') מביא: 'הרואה את הנולד' - בכל דבר ודבר הוא מתבונן, ורואה איך הקדוש ברוך הוא בראו מאין ליש, ואיך הקדוש ברוך הוא מהווה ומקיים אותו בכל רגע ורגע, ולולא השגחתו יתברך מיד היה בטל ממציאותו לגמרי. וכמו שאנו אומרים בתפילה 'המחדש בכל יום תמיד מעשה בראשית'[footnoteRef:23]". הבן איש חי מקשר כאן בין חוכמה לענווה: כל המעלה בדעתו כיצד נולד, אינו יכול להתגאות[footnoteRef:24]. [23:  דף על הדף בסוגייתנו.]  [24:  בניהו תחילת פרק רביעי.] 

אזהרתם של חכמי הנגב לא נקלטה כראוי אצל אלכסנדר: "אלכסנדר, שהשתכר במשתה, נגרר לוויכוח עם חברו הטוב, קליטוס השחור. קליטוס... הציל את חייו בקרב גרניקוס . אלכסנדר, שדעתו הייתה מעורפלת משכרותו, תפס כידון ובפרץ זעם הטיל אותו לעבר קליטוס הלא חמוש, והרגו. מזועזע מהמעשה הסתגר אלכסנדר באוהלו וסירב לצאת במשך מספר ימים. בסופו של דבר, על מנת לטהר את שמו, החליט להאשים את דיוניסוס, אל היין[footnoteRef:25]". [25:  ויקיפדיה, ערך 'אלכסנדר הגדול'.] 

6. איזהו גבור - הכובש את יצרו. אמר להן: אידין מתקרי עשיר? אמרו ליה: איזהו עשיר - השמח בחלקו
"ונראה דאלו השאלות כלפי עצמו שאלם שישבחו ויהללו אותו בהן. לפי שהיה חכם בחכמת הפילוסופיא שהיה תלמידו של אריסטוטלוס והיה גבור כובש כמה ארצות וגם עושר בנכסים שאסף במלחמה. אבל הם השיבו לו ע"פ מ"ש הכתוב: 'אל יתהלל חכם בחכמתו... כי אם בזאת יתהלל המתהלל השכל...' דהוא תכלית ואושר האמיתי וז"ש לו כששאלן שישבחו אותו בחכמתו הפילוסופיא א"ל דאין זה חכם אמיתי אבל הרואה את הנולד שהוא מביט ורואה לתכלית שהוא נולד לבסוף דהיינו וידוע אותי הוא החכם האמיתי. ואח"כ שאלן איזו גבור שישבחו אותו על שכבש כמה ארצות. והשיבו לו שאין זה גבורה אמיתית אלא כובש את יצרו... וכן קא"ל איזהו עשיר כו' שישבחו אותו בעושר. וא"ל שאין זה עושר אמיתי הבא לו בגזילה במלחמה אבל זה השמח בחלקו ונהנה מיגיע כפו כדמייתי לה מקרא שם זהו עושר האמיתי[footnoteRef:26]". [26:  מהרש"א חידושי אגדות בסוגייתנו.] 

כיוון זה, של הבנת הדיון כביקורת תורנית נוקבת על התרבות ההלניסטית, הרחיב מאוד הרב יצחק שוראקי[footnoteRef:27]. [27:  https://forum.otzar.org/download/file.php?id=52650
] 

אין ספק, שאלכסנדר הוא ניגוד לשמח בחלקו. כל כיבוש הוביל אותו לכיבוש נוסף, עד שמת בגיל 33 ומלכותו נקרעה לגזרים בידי יורשיו.
7. מה יעביד איניש ויחיה? ימית את עצמו
כמה פירושים ניתנו לדרך החיים המוצעת כאן, וקרובים הם זה לזה. 
1. "ישפיל את עצמו וירחמו עליו הבריות ויחיה שנים הרבה ומגאוה ימנע את עצמו שלא יקצרו ימיו וימות בלא עתו[footnoteRef:28]". [28:  רש"י בסוגייתנו.] 

2. "יטרח במלאכה כדי להרויח במזונותיו. ולא יאמר: "אין מלאכה זו הוגנת לי", וגם לא ימשך אחר תענוגים. וגם יצער עצמו בלימוד תורה, ואז יחיה בעולם הזה ובעולם הבא[footnoteRef:29]". [29:  רא"ש בסוגייתנו.] 

3."מה יעשה אדם ויחיה ימית את עצמו ר"ל את גופו[footnoteRef:30]". [30:  בית הבחירה בסוגייתנו.] 

4. שלא ילך אחר תאות נפשו שדבר זה נקרא חיים אליו, ואז יחיה עצמו לעולם הבא[footnoteRef:31]. [31:  מהר"ל לא, ב.] 

 "לא יאכל מעדנים יותר ממה שיש לו, אלא יסתפק עצמו בצמצום כדי שלא יצטרך לילך ולגזול כשיחסר לו ויהרגוהו, ודכוותיה יחיה את עצמו והיינו יאכל מעדנים יותר ממה שיש לו, ולכשיחסר לו ילך ויגזול ויהרגוהו[footnoteRef:32]". [32:  באר שבע בסוגייתנו.] 

5. "היינו להמית את ה'עצמו' שבאדם, וכן אי' מנין שאין דברי תורה מתקיימין אלא במי שממית עצמו עליה[footnoteRef:33]". [33:  דף על הדף בסוגייתנו בשם אמרי אמת לאדמו"ר מגור בליקוטים. יסוד הדברים ברבנו גרשום כאן.] 


8. מה יעביד איניש וימות? יחיה את עצמו
"שימלא כל רצונו בתאותו בזנות ובכל דבר, וזה ימית עצמו לעולם הבא. ועוד כי התאוה מוציאה את האדם מן העולם[footnoteRef:34]". רבנו גרשום מזהה סכנה רוחנית עדינה יותר - אם מתגאה על ידיעותיו בתורה "ומבקש שררה – מקצרין ימיו". [34:  מהר"ל לא, ב.] 

9. מה יעביד איניש ויתקבל על ברייתא? 
רש"י מדגיש את קנאת הציבור באדם המקורב לשררה. זאת היה קשה כמובן לאלכסנדר לקבל. המהר"ל מדגיש את מידת הענווה: "כאשר הוא שונא השררה אז הוא בעל ענוה, ובעל ענוה יתמוך כבוד ובזה הוא מקובל על הבריות, הפך גס רוח שאמרו במסכת סוטה (מ"ז ב') דאפילו על איניש ביתיה לא מתקבל. והוא השיב שאם ישנא מלכות לא יהיה בשביל זה מקובל על המלך והשלטון שאם כן לא היה מלך ושלטון... [אלא שיהיה] אוהב אותו ובזה יהיה מקובל על המלך, ושאר הבריות שיכול להטיב עמהם יטיב להם[footnoteRef:35]". לוינס סבור כי "מובעת כאן שנאה לרודנות הזורמת תמיד ב'עצבי' השלטון... נגד ידידי אנשי השררה... דרגה גבוהה של ביקורת ופיקוח על השלטון הפוליטי[footnoteRef:36]". [35:  שם.]  [36:  לוינס, עמ' 52.] 

10. בימא יאי למידר, או ביבשתא יאי למידר? 
ניתן לפרש את השאלה כנוגעת לפרנסה:
"לפי שיורדי הים הרווחה להם מצויה כמ"ש אין לך אומנות פחותה מן הקרקע[footnoteRef:37] שנאמר וירדו מאניותיהם גו' ואמרו בעירובין: 'לא מעבר לים היא' - לא בסחרנים ולא בתגרנים היא. אבל מצד אחר קשה להם בים דהסכנה מצויה בהם יותר מיושבי יבשה[footnoteRef:38]". [37:  יבמות סג, א.]  [38:  מהרש"א לב, א.] 

 ב'רנן לבוקר' ביאר על פי מה שנאמר שהספנים כולם צדיקים[footnoteRef:39], שליבם נשבר מחמת הסכנה. מכל מקום עדיף יישוב הדעת שמקנה ישיבה ביבשה. במדרש המשילו את היבשה לעולם הזה, לגבי רשע הנידון בעולם הבא: [39:  נדה יד, א.] 

"אומר להם הניחו לי ואלך ואעשה תשובה. ומשיבין אותו ואומרים לו: 'אי שוטה שבעולם אין אתה יודע שהעוה"ז דומה לשבת ועולם שבאת ממנו דומה לערב שבת? אם אין אדם מתקן מערב שבת מה יאכל בשבת, ואין אתה יודע שהעולם שבאת ממנו דומה ליבשה והעוה"ז דומה לים ואם אין אדם מתקן לו ביבשה מה יאכל בים'[footnoteRef:40]". "והנה אמרו ז"ל במס' אבות, יפה שעה אחת בתשובה ומעשים טובים בעוה"ז מכל חיי העוה"ב, ועל כן צריך אדם להשתדל לזכות את הרבים למען יוכל לפעול מעשים טובים גם אחרי מותו ע"י תלמידיו וחי יחיה בשני עולמים[footnoteRef:41]". לא רחוק הוא לבאר, שהים מייצג את ההרפתקנות שבנסיעה למרחקים, העשויה להניב רווחים קלים, אך גם סכנות מרובות[footnoteRef:42]. תמצית חייו של אלכסנדר. "הצורך בקרקע היציבה של השלום, גובר על ההבטחות האינסופיות של ההרפתקה וההתקדמות ההסטורית[footnoteRef:43]". [40:  קהלת רבה פרשה א.]  [41:  דף על הדף כאן בשם ספר ילקוט הגרשוני: שכתב בשם חמיו הרב עמרם בלום.]  [42:  על פי הרב שוראקי.]  [43:  לוינס עמ' 53.] 

11. אידין מנכון חכים יתיר? כולנא כחדא שוויין
תשובה המנוגדת לתפיסה התחרותית של אלכסנדר.
12. מה דין אתריסתון לקבלי? 
לא ברור על מה יצא קצפו של אלכסנדר לפתע. רש"י מבאר בהנחה שחכמי הנגב הם יהודים כשרים:
"מה זה שאתם עומדים נגדי ואינכם מחזיקים יראתנו הלא אתם יודעים כי אנחנו הרבים ואתם תחתינו, אתריסתון לשון תריס ומגן.
אמרו ליה שטנא נצח - זו אינה ראיה שהרי אתם רואים בכל יום שהשטן הוא נוצח ומטעה בני האדם אף אתם אל תתמהו על שאנו תחתיכם[footnoteRef:44]". רבנו גרשום מוסיף לטיעון של אלכסנדר את הצלחת היוונים, והרא"ש את הקצף על כך שאין אתם "אוכלין ושותין עמנו". המהר"ל סבור שאלכסנדר ראה חוצפה בזה שהם הפריכו הנחת יסוד שלו: "מפני כי שאל אותם איזה חכם יותר, והם השיבו כלם כאחד כי אנחנו שקולים זה כמו זה, ודבר זה תשובה של התרסה... ועל זה אמרו שטנא נצח, כלומר שאי אפשר לאדם שיעשה או שידבר תמיד הדבר שהוא הגון וראוי, והשטן עשה זה. ולא רצו לדבר עוד לומר כי [לא] היה כוונתנו להתריס, שזה היה עוד התרסה כי הוא אמר אתריסתון לקבלי והם יהיו מכחישין אותו, ולכך אמרו שטנא נצח. ועל זה אמר קטלינא לכו ואמרו לא יאה למלכא כדיב, כלומר מעשה שקר, כי דבר זה שקר אם אתה ממית אותנו כי לא דברנו מאומה, כי מה שאמרנו כלנו שוים כי כך ראוי להשיב שלא יתגאה האחד על השני[footnoteRef:45]". המהרש"א לשיטתו, רואה התרסה בכל תשובותיהם של חכמי הנגב: "לגנות ולבזות את כל מעלתי חכמתי ועושרי וגבורתי ומלכותי וא"ל שטנא נצח דמה שדברנו לך שטנא ותירוס נגדך הוא ניצוח, שיש לנו נצחון אמיתי בכל הדברים". [44:  רש"י כאן ד"ה אמר.]  [45:  מהר"ל לא, ב.
] 

